আটলান্টিক উপকূলে আটক রাশিয়ান তেল ট্যাংকার!

ওয়েব ডেস্ক : আটলান্টিক উপকূলে একটি রাশিয়ান তেল ট্যাংকারকে (Russian Oil tanker) আটক করল ফরাসি বিশেষ বাহিনী (French Army)। ওই জাহাজের নাম ‘বোরাকায়’। জানা যাচ্ছে, এই ট্যাংকারটি রাশিয়ার ‘শ্যাডো ফ্লিট’-এর অংশ। এটি পশ্চিমা নিষেধাজ্ঞা এড়ানো ও গুপ্তচরবৃত্তির সঙ্গে জড়িত। বিশেষ করে ডেনমার্কে সন্দেহজনক ড্রোন কার্যকলাপের সঙ্গে জাহাজটির যোগসূত্র থাকার খবর পাওয়ার পর অভিযান চালিয়ে ট্যাংকারটিকে আটক করা হয় বলে সূত্রের খবর।

এ নিয়ে ফরাসি প্রেসিডেন্ট ইমানুয়েল ম্যাক্রোঁ (Emmanuel Macron) জানিয়েছেন, এই ট্যাংকারটি রাশিয়ার ছায়া নৌবহরের অংশ হিসেবে ব্যবহৃত হত। তিনি আরও বলেন, “এই ছায়া নৌবহর রাশিয়ার যুদ্ধে প্রায় ৩০-৪০% অর্থায়ন করেছে, যা ৩০ বিলিয়ন ইউরোরও বেশি।”

আরও খবর : বিশ্বমঞ্চে ফের পাকিস্তানকে আক্রমণ ভারতের!

ফরাসি প্রধানমন্ত্রী সেবাস্তিয়েন লেকর্নু এই অভিযানকে প্রশংসা করে জানান, ফরাসি নৌবাহিনী ও কমান্ডোদের সহযোগিতায় ট্যাংকারটি আটক করা সম্ভব হয়েছে। জানা গিয়েছে, জাহাজের দুই ক্রু সদস্যকে গ্রেফতার করা হয়েছে। তাদের বিরুদ্ধে আন্তর্জাতিক আইন অনুযায়ী প্রয়োজনীয় পদক্ষেপ নেওয়া হবে।

দবি করা হচ্ছে, এই ট্যাংকারের মাধ্যমে পুরনো ট্যাঙ্কারের অস্বচ্ছ মালিকানা ব্যবহার করে পশ্চিমা নিষেধাজ্ঞা এড়িয়ে তেল পাচার করা হচ্ছিল। গত ২২ থেকে ২৫ সেপ্টেম্বরের মধ্যে এই ট্যাংকারটিকে ডেনমার্কের (Denmark) কাছে লক্ষ্য করা গিয়েছিল বলে খবর। ওই সময়েই অজ্ঞাত ড্রোন উড়ানোর কারণে কিছু বিমানবন্দর সাময়িকভাবে বন্ধ রাখতে হয়েছিল। এই ড্রোন ঘটনার সঙ্গে জাহাজটির সম্ভাব্য সংযোগ খতিয়ে দেখা হচ্ছে বলেও জানা যাচ্ছে। অন্যদিকে, ক্রেমলিনের তরফে বুধবার জানানো হয়েছে এই জাহাজ নিয়ে তাদের কাছে কোনও তথ্য নেই।